Ouniberso

La palabra ouniberso (de l lhatin universus, "todo anteiro", cumpuosto de unus i versus) ten bárias anterpretaçones, podendo ser dezido cumo "la totalidade de las cousas oubjeto de un studo que se bai fazer ou de un tema de que se bai a tratar". Antoce, la palabra puode ser tenido cumo la "Totalidade de las cousas". Na lhenguaige de l die a die poderímos dezir "Ouniberso de la Política", "Ouniberso de ls Jogos", "Ouniberso de las Mulhieres"... Esso son particularizaçones de la palabra. Se quejirmos chamar la totalidade de l todo físico i rial, la defeniçon aplicada tenerá carátele cosmológico.

 La ourige segundo ls astrónomos 
L Big Bang, ou, grande spanson, tamien coincido cumo modelo de grande stouro térmico, parte de l percípio de Friedmann, segundo l qual anquanto l Ouniberso se alharga, la radiaçon cuntenida i la matéria sfria. Para antender la teorie de l Big Bang, debe-se an purmeiro lhugar antender l alhargamiento de l Ouniberso, dun punto A para un punto B; assi, podemos, zde agora, andar al para trás ne l spácio, antoce ne l tiempo, até al Big Bang.

Sabe-se que la matéria purmordial - muitos acraditan que ye l hidrogénio - al ajuntar-se grabitacionalmente dou ourige a las purmeiras galáxias, adonde aparecírun mais tarde streilhas i planetas, nun porcesso de spanson que inda se stá a dar, zde hai arrimado a 13,7 bilhones de anhos.

 Feturo 
Nesta altura, ye inda ampossible garantir que l Ouniberso cuntinará a alhargar-se anfenitamente, lhebando a la zagregaçon de toda la matéria i a la sue muorte, ou se por acauso essa spanson abrandará i se ampeçará un porcesso de cundensaçon. Esta redadeira heipótese, que manten la possiblidade de se dar un fenómeno cuntrairo al Big Bang, l Big Crunch, lhieba a la cunclusion de que este Ouniberso poderá ser solo ua parte çtinta dun conjunto maior, a que outros 'Big Bangs' i 'Big Crunches' le dórun ourige. L filósofo alman Friedrich Nietzsche aperpuso la heipótese, na sue teorie de l Eiterno retorno, de que l Ouniberso i todos ls acuntecimientos que cuntén se repíten ou repetiran eiternamente de la mesma maneira.


 Bóbeda celhestre
 Acelaradores de partículas
 Aglomerado de streilhas
 Aglomerado de streilhas abierto
 Análese spetrográfica
 Big Splash 
 Buraco branco
 Buraco negro
 Rabos cometários
 Ciclo Solar
 Cinturon de Kuiper 
 Cometa
 Cosmogonie
 Cosmologie
 Eiclíptica
 Spácio-tiempo
 Sfera celhestre
 Sfera armilar
 Streilha de neutrones
 Spanson de l ouniberso 
 Galáxia
 Lei de Hubble-Homason
 Teorie de la Relatebidade
 Grandura de l ouniberso
 Ouniberso ouserbable


 Ouniberso, Cosmologie
 Astronomie i Astrofísica - UFRGS
 Ouniberso
 Teories corrientes subre l Big Bang 
 Modelo de Ouniberso 

Catadorie:Astronomie
Catadorie:Cosmologie